Warner Bros . dramað , Prisoners , sem leikstýrt er af Denis Villeneuve , og er með Hugh Jackman og Jake Gyllenhaal í aðalhlutverkum , verður líklega mest sótta mynd helgarinnar í Bandaríkjunum en búist er við að hún þéni um 20 milljónir Bandaríkjadala yfir helgina alla . Ef svo fer yrði þetta áttunda toppmynd Jackman í Bandaríkjunum á ferli sínum . Samkvæmt bráðabirgðatölum þá þénaði myndin 8 milljónir dala í gær , föstudag . Myndin kostaði um 30 milljónir dala í framleiðslu , og útlitið því gott . Prisoners segir frá trésmiði í litlum bæ , sem Jackman leikur , sem tekur lögin í sínar eigin hendur til að bjarga dóttur sinni og bestu vinkonu hennar , sem hefur verið rænt . Aðrir leikarar eru Paul Dano og Melissa Leo . Toppmynd síðustu helgar , Insidious : Chapter 2 er líkleg til að þéna 12 milljónir dala yfir helgina alla í öðru sætinu . Myndin , sem kostaði einungis 5 milljónir dala í framleiðslu , hefur nú þegar þénað 46 milljónir dala í Bandaríkjunum . Ein önnur ný mynd er frumsýnd nú um helgina , en það er 3D – dansmynd með hip-hop listamanninum Chris Brown í aðalhlutverkinu , Battle of the Year . Tekjur myndarinnar yfir helgina eru áætlaðar 5 milljónir dala , en það kostaði 20 milljónir dala að gera hana . Með annað helsta hlutverk í myndinni fer „ Lost “ leikarinn Josh Holloway . Miðað við tölur helgarinnar þá þarf myndin að spýta verulega í lófana til að ná inn fyrir kostnaði .